ബാണാസുര ചിലപ്പൻ

ലിയോത്രിക്കിഡേ കുടുംബത്തിലുൾപ്പെട്ട ഒരിനം പക്ഷിയാണ് ബാണാസുര ചിലപ്പൻ - Banasura laughingthrush. (Montecincla jerdoni). തെക്കുപടിഞ്ഞാറൻ കർണാടകത്തിലെയും വടക്കൻ കേരളത്തിലെയും പശ്ചിമഘട്ടത്തിലെ ഒരു ചെറിയ ഭാഗത്തെ ഷോള ആവാസവ്യവസ്ഥയിലാണ് ഇത് കാണപ്പെടുന്നത്. കറുത്ത-ചിൻഡ് ലാഫിംഗ് ത്രഷിന്റെ ഒരു ഉപസ്പീഷിസ് ആയിട്ടാണ് ഇതിനെ മുമ്പ് കണക്കാക്കിയിരുന്നത്.

 വർഗ്ഗീകരണം 
ഇന്നത്തെ കേരളത്തിലെ ബാണാസുരമലയിൽ നിന്ന് തോമസ് ജെർഡൻ ശേഖരിച്ച ഒരു മാതൃകയെ അടിസ്ഥാനമാക്കി 1851-ൽ സുവോളജിസ്റ്റ് എഡ്വേർഡ് ബ്ലിത്ത് ആണ് ബാണാസുര ചിലപ്പനെ പുതിയൊരു സ്പീഷിസ് ആയി അടയാളപ്പെടുത്തിയത്. ബ്ലിത്ത് ആദ്യം ഇതിനെ ഗാരുലാക്സ് ജനുസ്സിൽ ഉൾപ്പെടുത്തി. വർഗ്ഗീകരണ പുനഃസംഘടനയ്ക്കുശേഷം ഈ ഇനത്തെ , പളനി ലാഫിംഗ് ത്രഷ്, ആശാംബു ലാഫിംഗ് ത്രഷ് എന്നിവയ്ക്കൊപ്പം മോണ്ടെസിൻക്ല ജനുസ്സിൽ ഉൾപ്പെടുത്തി, ഇന്നും ഈ സ്പീഷിസ് അതിൽത്തന്നെ തുടരുന്നു.

ബാണാസുര ചിലപ്പൻ നേരത്തെ നീലഗിരി ചിലപ്പനോടൊപ്പം ഉപസ്പീഷിസ് ആയി കണക്കാക്കപ്പെട്ടിരുന്നു, ഇത് കറുത്ത-കവിളൻ ചിലപ്പൻ എന്നറിയപ്പെട്ടിരുന്നു. എന്നിരുന്നാലും കൂടുതൽ പഠനത്തിനൊടുവിൽ ബാണാസുര, നീലഗിരി ചിലപ്പന്മാർ അലോപാട്രിക് സ്പെസിയേഷനിലൂടെ വ്യതിചലിച്ച വ്യത്യസ്ത സ്പീഷിസുകളായി കണക്കാക്കപ്പെടുന്നു, ബാണാസുര ചിലപ്പനെ 2015 -ൽ പൂർണ്ണ സ്പീഷീസ് പദവിയിലേക്ക് ഉയർത്തി.

ബാണാസുര ചിലപ്പൻ നീലഗിരി ചിലപ്പനുമായി ജനിതകപരമായി അടുത്ത ബന്ധമുള്ളതാണ്, ഈ രണ്ട് ഇനങ്ങളും ഇന്നത്തേതിന് ഏകദേശം 330,000 വർഷങ്ങൾക്ക് മുമ്പ് വേർപിരിഞ്ഞതായി കണക്കാക്കപ്പെടുന്നു.

 വിവരണം 
20.3 സെന്റിമീറ്റർ മുതൽ 23.0 സെന്റിമീറ്റർ വരെ നീളവും 36 മുതൽ 52 ഗ്രാം വരെ ഭാരവുമുള്ള ഇടത്തരം വലിപ്പമുള്ളപാടുന്ന ഒരു പക്ഷിയാണ് ബാണാസുര ചികപ്പൻ. പ്രായപൂർത്തിയായാൽ കറുത്ത മുഖവും തൊണ്ട വെളുത്ത സൂപ്പർസിലിയ ഉണ്ട്-ചാരനിറത്തിലുള്ള നെഞ്ച്, കവിളുകൾ, പുറം, ഓക്ര വയർ, ഒലിവ് പുറം, ചിറകുകൾ, വാൽ എന്നിവയുണ്ട്. കൂടാതെ, കറുത്തകൊക്ക്, ചുവപ്പ് നിറത്തിലുള്ള ഐറിസുകൾ, തവിട്ട് നിറമുള്ള കാലുകൾ എന്നിവയുമുണ്ട്. നീലഗിരി ചിലപ്പനിൽ നിന്ന് ഇതിനെ വ്യത്യസ്തമാക്കുന്നത് അതിന്റെ ചാരനിറത്തിലുള്ള മാറിടവും, പളനി, അശാമ്പു ചിലപ്പന്മാരിൽനിന്ന് അതിന്റെ കറുത്ത താടിയുമാണ്. തൂവലുകളിൽ നിന്ന് ലിംഗഭേദം തിരിച്ചറിയാൻ കഴിയില്ല .
ലഘുചിത്രം|കേരളത്തിലെ ചെമ്പ്രയിൽ ഒരു ബാണാസുര ചിലപ്പൻ
ബാണാസുര ചിലപ്പൻ മോണ്ടെസിൻക്ല ജനുസിലെ മറ്റ് ഇനങ്ങളുമായി വളരെ സാമ്യമുള്ളതാണെങ്കിലും, അത് ജീവിക്കുന്ന പരിധിക്കുള്ളിൽ കാണപ്പെടുന്ന ഈ ജനുസ്സിലെ ഒരേയൊരു ഇനമായതിനാൽ തിരിച്ചറിയൽ ലളിതമാക്കുന്നു.

 ആവാസവ്യവസ്ഥയും വിതരണവും 
ബാണാസുര ചിലപ്പന്റെ പരിധി വളരെ പരിമിതമാണ്. ദക്ഷിണേന്ത്യയിലെ പശ്ചിമഘട്ടത്തിൽ വടക്ക് കുടഗിലെ ബ്രഹ്മഗിരി കുന്നുകൾക്കും തെക്ക് കേരളത്തിലെ വാവുൽമലയ്ക്കും ഇടയിലുള്ള ഒരു ചെറിയ ആകാശദ്വീപുകളിൽ ഇത് തദ്ദേശീയമാണ്. ഈ പരിധിക്കുള്ളിൽ, വയനാട് ബാണാസുര കുന്ന്, ചെമ്പ്ര കൊടുമുടി, വെള്ളരിമല എന്നിവിടങ്ങളിൽ വിഘടിച്ച എണ്ണങ്ങൾ കാണപ്പെടുന്നു.

1, 400 മുതൽ 2,400 മീറ്റർ വരെ ഉയരത്തിൽ ഷോള ആവാസവ്യവസ്ഥയിലാണ് ബാണാസുര ചതുപ്പനെ പ്രധാനമായും കാണുന്നത്. 

 പെരുമാറ്റവും പരിസ്ഥിതിയും 
പ്രധാനമായും പഴങ്ങളും പ്രാണികളും ഭക്ഷിക്കുന്ന ഇവ ഷോളകളുടെ മധ്യഭാഗത്തും താഴത്തെ മേലാപ്പിലും ശാഖകൾക്കിടയിൽ ചാടിച്ചാടിയാണ് ഭക്ഷണം കഴിക്കുന്നത്. മടിയന്മാരായ ഇവ എപ്പോഴും ഷോളകൾക്കിടയിൽ അങ്ങോട്ടുമിങ്ങോട്ടും സഞ്ചരിക്കാറില്ല.

മറ്റ് മോണ്ടെസിൻക്ല ചിലപ്പന്മാരെപ്പോലെ  ബാണാസുര ചിലപ്പനും വളരെ ശബ്ദമുള്ളതാണ്. ഏറ്റവും സാധാരണമായ പാട്ടുകൾ  3 മുതൽ 6 വരെ ഉച്ചത്തിലുള്ളതും മൂക്കുകൊണ്ട് ശബ്ദമുണ്ടാക്കുന്നതുപോലുള്ള  വിസിലുകളുള്ളതുമായ ഒരു പരമ്പരയാണ്, എന്നാൽ ഈ ഗാനം വളരെ വ്യത്യാസമുള്ളവയുമാണ്. വിവിധങ്ങളായ 2,3,4,6-നോട്ട് ഗാനങ്ങൾ നന്നായി രേഖപ്പെടുത്തിയിട്ടുമുണ്ട്. ബാണാസുര ചിലപ്പന്റെ പാട്ടുകളെ എല്ലായ്പ്പോഴും നീലഗിരി ചിലപ്പനിൽ നിന്ന് വേർതിരിച്ചറിയാൻ കഴിയില്ലെങ്കിലും, മറ്റ് മോണ്ടെസിൻക്ല ചിലപ്പന്മാരേക്കാൾ ബാണാസുര ചിലപ്പന്റെ പാട്ടുകളിൽ സങ്കീർണ്ണത പൊതുവെ കൂടുതലാണെന്ന് വിശകലനങ്ങൾ തെളിയിച്ചിട്ടുണ്ട്.

ലഘുചിത്രം|കേരളത്തിലെ മേപ്പാടി മേഖലയിൽ ബാണാസുര ചിലപ്പൻ
 സംരക്ഷണം 
57 ചതുരശ്ര കിലോമീറ്ററിൽ താഴെയുള്ള വളരെ ചെറിയ പ്രദേശത്തുമാത്രം വസിക്കുന്നതുകാരണം, ബാണാസുര ചിലപ്പന്റെ എണ്ണം ഏകദേശം 500-2,500 വരെ മുതിർന്നവർ മാത്രമാണെന്ന് കണക്കാക്കപ്പെടുന്നു. ഇവയെ കാണുന്ന ഇടങ്ങൾ വളരെ വിഘടിച്ചതാണ്, ആവാസവ്യവസ്ഥയുടെ നഷ്ടവും തകർച്ചയും കാരണം ഈ ഇനം ക്ഷയം നേരിടാനുള്ള സാധ്യത കൂടുതലാണ്. എണ്ണത്തിന്റെ വലിപ്പവും വ്യാപ്തിയും കുറവായതിനാൽ, ഈ ഇനത്തെ ഐയുസിഎൻ വംശനാശഭീഷണി നേരിടുന്ന ഇനമായി കണക്കാക്കുന്നു.

ബാണാസുര ചിലപ്പന്റെ നിർണായക ആവാസവ്യവസ്ഥ സംരക്ഷിക്കുന്നതിനായി കാർമൽ ഹമ്പ് പർവതനിരകൾ പ്രധാനപ്പെട്ട പക്ഷി മേഖലയായി പ്രത്യേകം നിശ്ചയിച്ചിട്ടുണ്ട്.

 അവലംബം